CELEX: 22004D0177
Language: sl
Date: 2004-12-03 00:00:00
Title: Sklep Skupnega odbora EGP št. 177/2004 z dne 3. decembra 2004 o spremembi Protokola 3 k Sporazumu EGP v zvezi z izdelki iz člena 8(3)(b) Sporazuma in Protokola 4 k Sporazumu EGP o pravilih o poreklu

26.5.2005   
            
            
               SL
            
            
               Uradni list Evropske unije
            
            
               L 133/33
            
         
      SKLEP SKUPNEGA ODBORA EGP
   
   št. 177/2004
   z dne 3. decembra 2004
   o spremembi Protokola 3 k Sporazumu EGP v zvezi z izdelki iz člena 8(3)(b) Sporazuma in Protokola 4 k Sporazumu EGP o pravilih o poreklu
   SKUPNI ODBOR EGP JE —
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Protokol 3 k Sporazumu je bil spremenjen s Sklepom Skupnega odbora EGP št. 138/2004 z dne 29. oktobra 2004 (1).
            
         
               (2)
            
            
               Protokol 4 k Sporazumu je bil spremenjen s Sklepom Skupnega odbora EGP št. 38/2003 z dne 14. marca 2003 (2).
            
         
               (3)
            
            
               Sklep Skupnega odbora EGP št. 140/2001 z dne 23. novembra 2001 (3) določa podaljšanje prehodnega obdobja za Lihtenštajn v zvezi s Protokolom 3 k Sporazumu do 1. januarja 2005.
            
         
               (4)
            
            
               Sklep Skupnega odbora EGP št. 38/2003 z dne 14. marca 2003 določa podaljšanje prehodnega obdobja za Lihtenštajn v zvezi z nekaterimi določbami Protokola 4 k Sporazumu do 1. januarja 2005.
            
         
               (5)
            
            
               V skladu s carinsko pogodbo z dne 29. marca 1923 tvorita Kneževina Lihtenštajn in Švicarska konfederacija carinsko unijo.
            
         
               (6)
            
            
               Sporazum med Evropsko gospodarsko skupnostjo in Švicarsko konfederacijo z dne 22. julija 1972 (4) je z Dodatnim sporazumom za Kneževino Lihtenštajn o veljavnosti Sporazuma med Evropsko gospodarsko skupnostjo in Švicarsko konfederacijo (5) z dne 22. julija 1972 vključil tudi Lihtenštajn.
            
         
               (7)
            
            
               26. oktobra 2004 je bil med Evropsko skupnostjo in Švicarsko konfederacijo podpisan Sporazum o spremembi Sporazuma med Evropsko gospodarsko skupnostjo in Švicarsko konfederacijo z dne 22. julija 1972 glede določb o predelanih kmetijskih proizvodih („Sporazum o spremembi“), zlasti Protokola št. 2 k Sporazumu med Evropsko gospodarsko skupnostjo in Švicarsko konfederacijo z dne 22. julija 1972.
            
         
               (8)
            
            
               Člen 4(2) Sporazuma o spremembi določa, da se Sporazum med Evropsko skupnostjo in Švicarsko konfederacijo za obdobje trajanja carinske unije s Švico uporablja tudi na ozemlju Kneževine Lihtenštajn.
            
         
               (9)
            
            
               Priloga 2 Sporazuma o spremembi nadomesti Protokol št. 2 k Sporazumu med Evropsko gospodarsko skupnostjo in Švicarsko konfederacijo z dne 22. julija 1972 z novim Protokolom št. 2.
            
         
               (10)
            
            
               Člen 1(3) novega Protokola št. 2 k Sporazumu med Evropsko gospodarsko skupnostjo in Švicarsko konfederacijo z dne 22. julija 1972 predvideva, da se določbe tega protokola enako uporabljajo za Lihtenštajn, dokler Lihtenštajn ne uporablja Protokola 3 k Sporazumu.
            
         
               (11)
            
            
               V skladu s tem je za Lihtenštajn primerno zamenjati prehodno obdobje neuporabe Protokola 3 k Sporazumu s trajnim dogovorom in Lihtenštajn izključiti iz določb Protokola 3.
            
         
               (12)
            
            
               Enaka rešitev se uporablja za odstopanje Lihtenštajna v členu 2(2) Protokola 4 k Sporazumu —
            
         SKLENIL:
   Člen 1
   V členu 1(2) Protokola 3 k Sporazumu in člena 2(2) Protokola 4 k Sporazumu se besede „do 1. januarja 2005“ črtajo.
   Člen 2
   Ta sklep začne veljati 4. decembra 2004, pod pogojem, da so bila Skupnemu odboru EGP (6) predložena vsa uradna obvestila v skladu s členom 103(1) Sporazuma.
   Uporablja se od 1. januarja 2005.
   Člen 3
   Ta sklep se objavi v oddelku EGP in Dopolnilu EGP Uradnega lista Evropske unije.
   
      V Bruslju, 3. decembra 2004
      
         
            Za Skupni odbor EGP
         
         
            Predsednik
         
         Kjartan JÓHANNSSON
         
      
   
   
      (1)  UL L 342, 18.11.2004, str. 30.
   
      (2)  UL L 137, 5.6.2003, str. 46.
   
      (3)  UL L 22, 24.1.2002, str. 34.
   
      (4)  UL L 300, 31.12.1972, str. 189.
   
      (5)  UL L 300, 31.12.1972, str. 281.
   
      (6)  Navedena ni nobena ustavna zahteva.